জোরদার অভিযান, নিকেশ ছয় মাওবাদী, মৃত বাড়তে পারে

ওয়েবডেস্ক: ছয় মাওবাদীকে (Maoists) এনকাউন্টারে (Encounter) নিকেশ করল নিরাপত্তা বাহিনী (Security Force)। মৃতের সংখ্যা আরও বাড়তে পারে। তেলঙ্গানা ও ছত্তিশগঢ় লাগোয়া করিগাট্টুর জঙ্গলে ওই মাওবাদীদের খতম করা হয়েছে। তিন দিন ধরে ওই জঙ্গলে তল্লাশি অভিযান চলছে। তেলঙ্গানা, ছত্তিশগঢ়, মহারাষ্ট্রের বিশেষ বাহিনীকে কাজে লাগানো হয়েছে। ছত্তিশগঢ়ের বস্তার ফাইটার, মহারাষ্ট্রের সি ৬০ ফোর্স এই অভিযানে অংশ নেয়। ডগ স্কোয়াড, মানব বিহীন ড্রোন, বায়ুসেনার হেলিকপ্টারকে নজরদারির জন্য ব্যবহার করা হয়। পুরো অভিযানে তদারকি করেন আইজি সিআরপিএফ (ছত্তিশগঢ়) রাকেশ আগরওয়াল, অন্যান্য আধিকারিকরা।

হিডমার মতো কুখ্যাত মাওবাদীরা সেখানে আশ্রয় নিয়েছিল। ইন্সপেক্টর জেনারেল অফ পুলিস মাল্টি জোন-১ সংবাদমাধ্যমকে বলেন, কারেগুট্টার জঙ্গলে নকশাল বিরোধী অভিযানে অংশ নেয় ছত্তিশগঢ়ের পুলিস ও সিআরপিএফ। তেলঙ্গনা-ছত্তিশগঢ় সীমান্তে এই অভিযানে ১০ হাজার নিরাপত্তা কর্মী অংশ নেয়। ডিআরজি, এসটিএফ, রাজ্য পুলিস, সিআরপিএফ, কোবরা ইউনিট এই অভিযানে অংশ নেয়। ৪০ ঘণ্টার বেশি ওই অভিযান চলে।

আরও পড়ুন: আইকিউ কমছে, দায়ী কি স্ক্রিন টাইম?

মাওবাদী দমনে অভিযান জোরদার করেছে স্বরাষ্ট্রমন্ত্রক। আগামী ৩১ মার্চের মধ্যে মাওবাদী মুক্ত ভারত গড়ার লক্ষ্য নেওয়া হয়েছে। কেন্দ্রীয় স্বরাষ্ট্রমন্ত্রী অমিত শাহ ওই ঘোষণা করেছিলেন। তারপর থেকে সক্রিয়তা বেড়েছে।